Genúhtig man an sippeschefte pruͤue· in dem sinne
Genúhtig man an sippeschefte pruͤue· in dem sinne·
wie din getrúwer dienest vnd din lúterliche minne·
frunde genv̊g gewinne· die zv̊ dir in der noͤte traben·
ein trut geselle ist besser danne vil vnholder mâge·
da von dv flîsseklichen des mit dinem dienste lage·
der sich bi dir wage· so dich die sorge alvmbe graben·
ob er si gereinet dir so luter im ǒch dinen sin·
so dc dv dich wider in· vor allem meine schvmest·
den frúnt dv lange sv̊chest e dv zim den wer gerumest·
er wirt vnsanfte fvnden vnd behalten aller kvmest·
helfe dv versvmest· wilt dv niht gv̊ten frúnt behaben·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse